CELEX: 52006DP0117
Language: el
Date: 2006-04-04 00:00:00
Title: Απόφαση του Ευρωπαϊκού Κοινοβουλίου σχετικά με την αίτηση υπεράσπισης των προνομίων και ασυλιών που υπέβαλε ο κ. Witold Tomczak (2005/2129(IMM))

2.12.2006     EL                            Επίσημη Εφημερίδα της Ευρωπαϊκής Ένωσης                                      C 293 E/113
                                                                                                               Τρίτη, 4 Απριλίου 2006
                                              ΚΕΙΜΕΝΑ ΠΟΥ ΕΓΚΡΙΘΗΚΑΝ
          P6_TA(2006)0117
          Αίτηση υπεράσπισης της βουλευτικής ασυλίας του Witold Tomczak
          Απόφαση του Ευρωπαϊκού Κοινοβουλίου σχετικά με την αίτηση υπεράσπισης των προνομίων και ασυλιών
                                     που υπέβαλε ο κ. Witold Tomczak (2005/2129(IMM))
          Το Ευρωπαϊκό Κοινοβούλιο,
          — έχοντας υπόψη την αίτηση του κ. Witold Tomczak για την υπεράσπιση της ασυλίας του σε σχέση με ποινική
              δίωξη που είχε ασκηθεί εις βάρος του ενώπιον του Περιφερειακού Δικαστηρίου του Ostrów Wielkopolski,
              στην Πολωνία, στις 29 Απριλίου 2005, και η οποία ανακοινώθηκε σε συνεδρίαση της ολομέλειας στις
              12 Μαΐου 2005,
          — αφού άκουσε τον κ. Witold Tomczak (στις 13 Ιουλίου 2005 και 31 Ιανουαρίου 2006), σύμφωνα με το
              άρθρο 7, παράγραφος 3, του Κανονισμού του,
          — έχοντας υπόψη την επιστολή του κ. Witold Tomczak με ημερομηνία 20 Μαρτίου 2006, με την οποία
              εξέφρασε την επιθυμία του να αποσύρει την αίτηση για την υπεράσπιση της ασυλίας του,
          — έχοντας υπόψη τα άρθρα 8, 9 και 10 του Πρωτοκόλλου περί Προνομίων και Ασυλιών των Ευρωπαϊκών
              Κοινοτήτων της 8ης Απριλίου 1965, και το άρθρο 6, παράγραφος 2, της Πράξης σχετικά με την εκλογή
              των αντιπροσώπων στο Ευρωπαϊκό Κοινοβούλιο με άμεση και καθολική ψηφοφορία, της 20ής Σεπτεμβρίου
              1976,
          — έχοντας υπόψη τις αποφάσεις του Δικαστηρίου των Ευρωπαϊκών Κοινοτήτων στις 12 Μαΐου 1964 και στις 10
              Ιουλίου 1986 (1),
          — έχοντας υπόψη το άρθρο 6, παράγραφος 3, και το άρθρο 7 του Κανονισμού του,
          — έχοντας υπόψη την έκθεση της Επιτροπής Νομικών Θεμάτων (A6-0084/2006),
          A. λαμβάνοντας υπόψη ότι ο κ. Witold Tomczak εξελέγη στο Πολωνικό Κοινοβούλιο (Sejm) στις 21 Σεπτεμ-
              βρίου 1997 και στις 23 Σεπτεμβρίου 2001· λαμβάνοντας υπόψη ότι μετά την υπογραφή της Συνθήκης
              Προσχώρησης στις 16 Απριλίου 2003 κατέστη Παρατηρητής· λαμβάνοντας υπόψη ότι υπήρξε βουλευτής
              του Ευρωπαϊκού Κοινοβουλίου από την 1η Μαΐου 2004 έως τις 19 Ιουλίου 2004· λαμβάνοντας υπόψη ότι
              εξελέγη στο Ευρωπαϊκό Κοινοβούλιο στις 13 Ιουνίου 2004 και ότι η θητεία του στο Πολωνικό Κοινοβούλιο
              έληξε στις 16 Ιουνίου 2004,
          Β.  λαμβάνοντας υπόψη ότι ο κ. Witold Tomczak κατηγορείται για εξύβριση δύο αστυνομικών κατά την άσκηση
              των καθηκόντων τους στο Ostrów Wielkopolski στις 26 Ιουνίου 1999, κατά παράβαση του άρθρου 226,
              παράγραφος 1, του Πολωνικού Ποινικού Κώδικα· λαμβάνοντας υπόψη ότι ο Γενικός Εισαγγελέας υπέβαλε
              αίτηση στο Sejm για την άρση της βουλευτικής ασυλίας του κ. Witold Tomczak στις 13 Ιουνίου 2000·
              λαμβάνοντας υπόψη ότι ο κ. Witold Tomczak συναίνεσε στις 4 Οκτωβρίου 2000 να ασκηθεί εις βάρος του
              ποινική δίωξη, σύμφωνα με το άρθρο 105, παράγραφος 4, του Πολωνικού Συντάγματος· λαμβάνοντας υπόψη
              ότι κατόπιν επανειλημμένων παραλείψεων του κ. Witold Tomczak να εμφανιστεί στις ακροάσεις, το Περιφε-
              ρειακό Δικαστήριο του Ostrów Wielkopolski αποφάσισε στις 10 Ιανουαρίου 2005, σύμφωνα με το άρθρο
              377, παράγραφος 3, του Πολωνικού Κώδικα Ποινικής Δικονομίας, να προχωρήσει ερήμην του κ. Witold
              Tomczak στη διεξαγωγή της δίκης,
          Γ.  λαμβάνοντας υπόψη ότι ο κ. Witold Tomczak ενημέρωσε το Δικαστήριο στις 30 Απριλίου 2005 ότι είχε
              ζητήσει από το Ευρωπαϊκό Κοινοβούλιο να υπερασπίσει την ασυλία του· λαμβάνοντας υπόψη ότι το Δικαστή-
              ριο ανέστειλε την ποινική δίωξη στις 30 Μαΐου 2005 και κάλεσε τον περιφερειακό εισαγγελέα της Βαρσοβίας
              Praga-Polnoc να δηλώσει εάν θα υποβληθεί αίτηση για την άρση της ασυλίας του κ. Witold Tomczak·
              λαμβάνοντας υπόψη ότι κατά την άποψη του Γραφείου του Γενικού Εισαγγελέα, η αίτηση αυτή δεν είναι
              απαραίτητη· λαμβάνοντας υπόψη ότι το Πολωνικό Συνταγματικό Δικαστήριο απεφάνθη στις 28 Νοεμβρίου
              2001 ότι δεν είναι απαραίτητη η υποβολή αίτησης για την άρση της ασυλίας σε σχέση με πράξεις που
              διεπράχθησαν προτού ο κ. Witold Tomczak εκλεγεί βουλευτής στο Πολωνικό Κοινοβούλιο,
          (1) Υπόθεση 101/63, Wagner/Fohrmann και Krier, Συλλογή 1964, σ. 195, και υπόθεση 149/85 Wybot/Faure και άλλων,
              Συλλογή 1986, σ. 2391.
 ---pagebreak--- C 293 E/114                                       Επίσημη Εφημερίδα της Ευρωπαϊκής Ένωσης                             EL     2.12.2006
Τρίτη, 4 Απριλίου 2006
              Δ.   λαμβάνοντας υπόψη ότι ο κ. Witold Tomczak ισχυρίζεται ότι ο Εισαγγελέας έπρεπε να είχε ζητήσει από το
                   Πολωνικό Κοινοβούλιο την άρση της ασυλίας του προτού απαγγείλει κατηγορίες και ότι αφού εξελέγη
                   βουλευτής στο Ευρωπαϊκό Κοινοβούλιο έχει ζητήσει από το Σώμα αυτό και όχι από το Sejm να επιβεβαιώσει
                   την ασυλία του,
              Ε.   λαμβάνοντας υπόψη ότι ο κ. Witold Tomczak καταγγέλλει το γεγονός ότι η ποινική δίωξη εις βάρος του
                   είναι προϊόν προκατάληψης, ότι ασκείται πολιτική πίεση στις δικαστικές αρχές, ότι έχουν υποβληθεί
                   εσφαλμένα αποδεικτικά στοιχεία και ότι στη δίκη συμμετέχουν αναξιόπιστοι μάρτυρες,
              ΣΤ. λαμβάνοντας υπόψη ότι, βάσει των συγκεντρωθεισών πληροφοριών, ο κ. Witold Tomczak δεν τυγχάνει
                   βουλευτικής ασυλίας σε σχέση με τους ισχυρισμούς που έχουν τεθεί υπόψη του Προέδρου του Ευρωπαϊκού
                   Κοινοβουλίου,
              Z. λαμβάνοντας υπόψη ότι η βουλευτική ασυλία αποτελεί μέρος των προνομιών του Κοινοβουλίου και δεν
                   μπορεί συνεπώς να ασκείται ή να αίρεται από ένα μεμονωμένο βουλευτή του Κοινοβουλίου αλλά μόνο από
                   το θεσμικό όργανο στο σύνολό του,
              H. λαμβάνοντας υπόψη ότι, παρά την επιστολή του κ. Witold Tomezak με την οποία εκφράζει την επιθυμία του
                   να αποσύρει την αίτηση υπεράσπισης της βουλευτικής του ασυλίας, η υπόθεση αυτή πρέπει εντούτοις να
                   εξεταστεί διεξοδικά προκειμένου να διασφαλιστεί ότι οι προνομίες του Κοινοβουλίου έχουν γίνει προσηκόντως
                   σεβαστές,
              1.    αποφασίζει να μην υπερασπίσει την ασυλία και τα προνόμια του κ. Witold Tomczak.
              P6_TA(2006)0118
              Προσανατολισμοί για τα διευρωπαϊκά δίκτυα ενέργειας ***II
              Νομοθετικό ψήφισμα του Ευρωπαϊκού Κοινοβουλίου σχετικά με την κοινή θέση η οποία καθορίσθηκε
              από το Συμβούλιο για την έκδοση της απόφασης του Ευρωπαϊκού Κοινοβουλίου και του Συμβουλίου
              για τον καθορισμό προσανατολισμών σχετικά με τα διευρωπαϊκά δίκτυα στον τομέα της ενέργειας και
              την κατάργηση της απόφασης 96/391/ΕΚ και της απόφασης αριθ. 1229/2003/ΕΚ (10720/1/2005 —
                                                     C6-0016/2006 — 2003/0297(COD))
              (Διαδικασία συναπόφασης: δεύτερη ανάγνωση)
              Το Ευρωπαϊκό Κοινοβούλιο,
              — έχοντας υπόψη την κοινή θέση του Συμβουλίου (10720/1/2005 — C6-0016/2006),
              — έχοντας υπόψη τη θέση του κατά την πρώτη ανάγνωση (1) σχετικά με την πρόταση της Επιτροπής προς το
                   Ευρωπαϊκό Κοινοβούλιο και το Συμβούλιο (COM(2003)0742) (2),
              — έχοντας υπόψη την τροποποιημένη πρόταση της Επιτροπής (COM(2005)0716) (2),
              — έχοντας υπόψη το άρθρο 251, παράγραφος 2, της Συνθήκης ΕΚ,
              — έχοντας υπόψη το άρθρο 62 του Κανονισμού του,
              — έχοντας υπόψη τη σύσταση για τη δεύτερη ανάγνωση της Επιτροπής Βιομηχανίας, Έρευνας και Ενέργειας
                   (A6-0071/2006),
              1.    εγκρίνει την κοινή θέση όπως τροποποιήθηκε·
              2.    αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.
              (1) Κείμενα που εγκρίθηκαν στις 7 Ιουνίου 2005, P6_TA(2005)0211.
              (2) Δεν έχει δημοσιευθεί ακόμη στην Επίσημη Εφημερίδα.